**Prǎbuşindu-te în tine**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Inima cu douǎ feţe

Izgoneşte,

Cu mǎsurǎ,

Echivocul unei lacrimi

Ce se plimbǎ

În trǎsurǎ,

Armonii sfâşietoare

Stǎpânesc faţa

Bolnavǎ

De orgoliul filantropic

Cumpǎrat pe o carboavǎ.

Mǎreţia revelatǎ,

Lângǎ presimţire,

E lipsitǎ de substanţǎ

Într-un dacǎ

Prea subţire.

O privire curioasǎ

De femeie

Cu mister

Zdrenţuieşte margini dure

De sǎrut

Plin cu eter.

Prǎbuşindu-te în tine,

Aduci clipei

Un omagiu

Melancolic, plin de sine,

Retrǎit ca un adagiu.